Víctor Muñoz Manrique, conoixito en o mundo d'o fútbol como Víctor Muñoz, naixito de Zaragoza (comarca de Zaragoza) o 15 de marzo de 1957, ye un futbolista y entrenador de fútbol aragonés.

Basó a suya carrera esportiva como chugador en o equipo Boscos d'os salesianos, dica que fichó por l'Aragón, un equipo filial d'o Real Zaragoza, continando en o Real Zaragoza dende 1976 dica 1981, ta dimpués fichar por o FC Barcelona. Remató a suya carrera como chugador en equipos d'a liga italiana de fútbol y d'a liga escocesa de fútbol, encara que tornó a chugar en a suya zaguera anyada en o Real Zaragoza. Tamién chugó con a Selección espanyola de fútbol.

Poco dimpués, en 1995, prencipió a suya carrera como entrenador en o Real Mallorca, encara que dimpués ha entrenado a d'atros equipos, como o CD Logroñés, a UE Lleida, o Villarreal CF, o Real Zaragoza, o Panathinaikos FC, o Recreativo de Huelva, o Getafe CF, o Terek Grozny o Neuchâtel Xamax y o FC Sion.

Fue entrenador d'o Real Zaragoza mientres os periodos 2004-2006 y 2014-2015.

Títols

Campionatos nacionals

Como entrenador
Víctor Muñoz